श्याम परिवार संघ समिति की विशाल 29वीं पदयात्रा 4 को
लक्ष्मीनगर में बनेगी सड़क, पार्षद ने किया शिलान्यास
बाबा रामदेव को धारण कराई फाल्गुनी पोशाक
जयपुर | शीशके दानी खाटू श्याम बाबा का मंगलवार से शुरू लक्खी मेले के साथ ही शहर से पदयात्राएं निकलना शुरू हो गया है। विभिन्न संस्थाओं की ओर से 9 मार्च तक ध्वज पदयात्राएं निकाली जाएंगी। वहीं श्रद्धालु परिवार सहित भी पदयात्रा करेंगे।
इसी क्रम में श्रीश्याम परिवार संघ समिति की 29वीं विशाल ध्वज पदयात्रा 4 मार्च को निकलेगी। सुबह 9:15 बजे पदयात्री झोटवाड़ा, खिरणी फाटक, तारानगर स्थित गणेश मंदिर से रवाना होंगे। संस्था के अध्यक्ष यादराम यादव ने बताया कि पदयात्रा को काले हनुमानजी के महंत गोपालदास महाराज, हाथोजधाम के महंत बालमुकुंदाचार्य महाराज, सामाजिक अधिकारिता मंत्री अरुण चतुर्वेदी, नरपत सिंह राजवी, जितेंद्र मीणा, महापौर अशोक लाहोटी, केशकला बोर्ड के अध्यक्ष मोहन मोरवाल सहित अन्य जनप्रतिनिधि संत-महात्मा निशान पूजन के बाद खाटूधाम के लिए रवाना करेंगे। उन्होंने बताया कि इस ध्वज पदयात्रा में हजारों लोग शामिल होंगे। 8 मार्च को पदयात्रा खाटूधाम पहुंचेगी। वहां बाबा को निशान चढाए जाएंगे। दूसरे दिन 9 मार्च को भंडारा होगा। इसके बाद वहां से जयपुर के लिए पदयात्रियों की रवानगी होगी।
awa_Deva hin_Deva hin_Deva hin_Deva hin_Deva